فرضی اسلام کا فرضی خلیفہ موصل سے فرار

عراق اور شام میں سرگرم وہابی دہشت گردوں کا خودساختہ خلیفہ ابو بکر بغدادی موصل سے بھاگ گیا ہے۔

خبر کا کوڈ: ۴۲۶۷۹۵

تاریخ: ۱۰ خرداد ۲۰۱۷ - ۲۲:۱۳

رسا نیوز ایجنسی کی رپورٹ کے مطابق مہر خبررساں ایجنسی نےسومریہ کے حوالے سے نقل کیا ہے کہ عراق اور شام میں سرگرم وہابی دہشت گردوں کا خودساختہ خلیفہ ابو بکر بغدادی موصل سے بھاگ گیا ہے۔

عراقی فورسز کا موصل میں کامیاب آپریشن جاری ہے عراقی سکیورٹی دستوں اور رضاکار دستوں نے موصل کے بڑے حصہ کو وہابی دہشت گردوں کے ناپاک وجود سے پاک کردیا ہے۔

عراقی فورسز کی جانب سے موصل میں شروع کیے گئے آپریشن کے دوران وہابی دہشت گرد تنظیم داعش (آئی ایس آئی ایس) کے سربراہ ابوبکر البغدادی کے مبینہ طور پر فرار ہونے کی اطلاعات موصول ہوئی ہیں۔

ذرائع کے مطابق داعش کے کئی اعلی کمانڈر شام کے علاقہ دیر الزور کی جانب فرار ہوگئے ہیں۔

واضح رہے کہ عراقی فوج نے گزشتہ ماہ سے موصل کے مغربی علاقے میں آپریشن شروع کیا ہے، جب کہ مشرقی موصل کو رواں برس جنوری میں فتح کرنے کا اعلان کیا گیا تھا۔/۹۸۹/ف۹۴۰/